Caireforc Cultural Naut Bernat

Lo Caireforc Cultural Naut Bernat recampa mai d'una associacion del quartièr e de las iniciativas coma lo Forom de las Lengas del Mond, dins lo quartièr Naut Bernat a Tolosa. 

Aliga una politica d'animacion populara per lo quartièr e en favor del quartièr, mas tanben per tota la vila, a una estrategia d'accion culturala d'ambicion civilizatritz e de portada universala. Se vòl lo luòc del rencontre del creator que cèrca un terren e un folclòre, de l'actor de basa que cèrca d'amiras pus universalas, e d'un public que se vòl ciutadan. Es perqué, per exemple, organiza sus la meteissa plaça un mur d'expression amb de « graffaires » e « de conversacions socraticas ». 
Causir d'enrasigar al mai prigond d'un quartièr las màgers conquistas de l'esperit uman, causir, coma nos o ensenha la civilizacion occitana, de far sorgir d'una terralada de valors cosmopolitas, aquò es la dobla accion que lo Caireforc Cultural vòl conjugar.
« A Naut Bernat, recebèm lo Mond. De Naut Bernat, parlam al Mond ».

Lo Caireforc Cultural Naut Bernat es un dels sòcis fondators de l'associacion d'associacions Convergéncia Occitana.

Ligams intèrnes
Claudi Sicre
Fabulous Trobadors

Ligam extèrne
Caireforc Cultural Naut Bernat

Categoria:Tolosa
Categoria:Cultura a Tolosa
Categoria:Linha Imaginòt
Categoria:Associacion occitana
Categoria:Sòci de Convergéncia Occitana